Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 1073/2001. (VII. 13.) Korm. határozathoz
Paragraph Index: 1400

1. Oktatás 1.1. Meg kell vizsgálni és ki kell dolgozni, hogy a jelenlegi szabályozórendszeren túl milyen eszközökkel lehet elősegíteni az óvodás- és iskoláskorú hátrányos helyzetű gyermekek rendszeres óvodába járását és az iskolai mulasztások csökkentését. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter belügyminiszter szociális és családügyi miniszter Határidő: folyamatos a tájékoztató elkészítése: évente december 31. 1.2. A hátrányos helyzetű cigány tanulók eredményes középfokú oktatásához szükséges a cigány tanulók kollégiumi férőhelybővítése és minőségi fejlesztése, különösen a több középfokú intézménnyel rendelkező városokban, megyeszékhelyeken. Szükséges továbbá felépíteni a két tervezett kollégiumot és a cigány kisebbség igényeire alapozva e kollégiumokhoz kapcsolódóan meg kell teremteni az iskolacentrumok létrehozásának feltételeit. Ennek érdekében a költségvetési törvény előkészítése során javaslatot kell tenni arra, hogy a pályázati lehetőségek között prioritást kapjon azoknak az fenntartóknak a támogatása, akik a fenti célok érdekében létesítenek vagy fejlesztenek intézményt. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter belügyminiszter Határidő: folyamatos a tájékoztató elkészítése: évente december 31. 1.3. Az iskolarendszerből lemorzsolódó — különösen cigány — fiatalok és fiatal felnőttek szakképzettséghez jutását és foglalkoztatását komplex programok kidolgozásával és intézményi bevezetésével kell segíteni. E képzésifoglalkoztatási programok kidolgozásához fel kell használni a külföldi, valamint a korábbi Munkaügyi Minisztérium, illetve a Művelődési és Közoktatási Minisztérium PHARE programjainak tapasztalatait. A programoknak elő kell segíteniük az általános iskola sikeres befejezését. Felelős: oktatási miniszter szociális és családügyi miniszter Határidő: folyamatos a tájékoztató elkészítése: évente május 31. és december 31. 1.4. A hátrányos helyzetű cigány fiatalok közép- és felsőfokú tanulmányait a jó tanulmányi eredményhez kötött ösztöndíjakkal, illetve a felsőfokú intézményekbe szóló sikeres felvételi vizsgák érdekében a cigány fiatalok egyetemi előkészítőkön való részvételét pályázatokkal kell támogatni. A pályázati rendszerek eredményessége érdekében biztosítani kell a pályázatokat meghirdető állami, illetve közhasznú szervezetek és a közalapítványok együttműködését, különös figyelemmel a jó tanulmányi eredményhez kötött ösztöndíjpályázatokra, mind középiskolai tanulók, mind az egyetemi és főiskolai hallgatók vonatkozásában. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter Nemzeti és Etnikai Kisebbségi Hivatal elnöke Határidő: folyamatos a tájékoztató elkészítése: évente május 31. és december 31. 1.5. Az egyéb területeken folyó programok eredményessége érdekében a Cigányügyi Tárcaközi Bizottságot tájékoztatni kell az oktatási miniszter által önállóan ellátott alábbi feladatokról:

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes